ཤིན་ཧྭ་གསར་འགྱུར་ཁང་པེ་ཅིང་ནས་ཟླ་ཚེས་ཉིན་གློག་འཕྲིན་འབྱོར་གསལ།ཚེས་ཉིན་གྱི་སྔ་དྲོ་ཀྲུང་གུང་ཀྲུང་དབྱང་གིས་མི་དམངས་ཚོགས་ཁང་ཆེ་མོར་བཞུགས་མོལ་ཚོགས་འདུ་འཚོགས་ཏེ་བློ་མཐུན་ཀྲུའུ་ཏེ་འཁྲུངས་ནས་ལོ་འཁོར་བར་དྲན་གསོ་ཞུས་པ་རེད།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞིས་ཅིན་ཕིང་གིས་གསུང་བཤད་གལ་ཆེན་གནང་ནས་ཀྲུང་ཧྭ་མི་རིགས་རླབས་ཆེན་བསྐྱར་དར་མངོན་འགྱུར་བྱ་རྒྱུ་ནི་གསར་བརྗེ་པ་རྒན་རབས་དང་གསར་བརྗེའི་སྔོན་བྱོན་པ་ཁྲི་སྟོང་མང་པོས་ཚེ་གང་རིང་འབད་འཐབ་བརྩོན་གཉེར་གནང་བའི་དམིགས་ཚད་ཅིག་ཡིན་པས།ཏང་ཡོངས་དང་།དམག་ཡོངས།རྒྱལ་ཡོངས་མི་རིགས་ཁག་གི་མི་དམངས་བཅས་ཀྱིས་ཏང་ཀྲུང་དབྱང་གི་མཐའ་འཁོར་དུ་སྔར་ལས་ལྷག་པའི་སྒོ་ནས་མཐུན་སྒྲིལ་དམ་ཟབ་བྱས་ཏེ་བློ་སེམས་གཅིག་མཐུན་དང་།ཡར་རྒྱས་ཧུར་ལེན།འབད་འབུངས་སྟོབས་བརྩོན་བཅས་བྱས་ནས་གསར་བརྗེའི་སྔོན་བྱོན་པས་བཏོད་པའི་རླབས་ཆེའི་བྱ་གཞག་མདུན་ཕྱོགས་སུ་སྐུལ་འདེད་བཏང་སྟེ་དེ་བས་འོད་སྟོང་འཕྲོ་ཞིང་གཟི་བྱིན་འབར་བའི་འབྱུང་འགྱུར་གཏོད་ཆེད་འབད་འཐབ་བྱེད་དགོས་པའི་ནན་བཤད་གནང་བ་རེད།